เบิร์ดแลนด์ แดนมหัศจรรย์

เนื้อเรื่อง

ในขณะที่เด็กๆ จากทวีปต่างๆ นั้น กำลังเรียนดนตรีอยู่ในห้องดนตรีที่น่าเบื่อ พวกเขาได้มองเห็นเบิร์ดแลนด์และพี่เบิร์ดผู้ที่เป็นเสมือนไอดอลของพวกเขาผ่านทางบลูเบอร์รี่ พวกเขาจึงเกิดจินตนาการและนำพวกเขาไปสู่เบิร์ดแลนด์และการผจญภัยของพวกเขากับพี่เบิร์ดก็ได้เริ่มขึ้น ในแต่ละตอนพี่เบิร์ดและพวกเขาจะเดินทางท่องเที่ยวไปยังสถานที่ต่างๆ เพื่อจะเก็บรวบรวมตัวโน้ตดนตรีที่หายไปมาให้ครบเพื่อทำให้โลกเกิดสันติภาพขึ้นซึ่งการผจญภัยของพวกเขานั้นต้องผ่านอุปสรรคต่างๆ นานา โดยเฉพาะเจ้าพวกเบลตันซาวด์โน้ตที่จะแย่งชิงเอาตัวโน้ตมาให้ได้เพราะเขาเกลียดในเสียงดนตรีหรือโน้ตดนตรีที่ถูกต้อง

พี่เบิร์ด

หนุ่มรูปหล่อ เก่งในด้านการร้องเพลง ทั้งการเต้นและเครื่องดนตรีทั้งหมด อยู่ในเมืองเบิร์ดแลนด์ พี่เบิร์ดเป็นเสมือนทั้ง Guardian Angel, คุณครู, เพื่อน, นักวิทยาศาสตร์, ผู้คอยดูแลและให้ความบันเทิงแก่เด็กๆ พี่เบิร์ดเป็นคนที่ฉลาด สนุกสนาน ร่าเริงและขี้เล่นแต่สิ่งที่สำคัญเหนือสิ่งใดคือพี่เบิร์ดมีนิสัยชอบช่วยเหลือผู้อื่น เป็นผู้รอบรู้ในด้านวิทยาศาสตร์ ศิลปะและการทำอาหาร

เดเนียล่า

เด็กสาวชาวลาติน มีความน่ารัก เฉลียวฉลาดและเป็นคนสนใจในเรื่องภาษาต่างๆ ที่เธอชอบหรือไม่ชอบก็ตามทีและเป็นคนที่ความสนใจในเรื่องภาษาต่างๆ แต่ไม่ชอบใช้ความน่ารักเป็นจุดสนใจของเด็กผู้ชาย เธอมีความคิดว่าตนเองสามารถทำอะไรได้เหมือนกับที่ผู้ชายทำได้ แต่ลึกๆ แล้วในใจก็ยังชอบผู้ชาย เธอเปรียบเสมือนพี่ใหญ่หรือคุณแม่ของกลุ่มที่คอยให้ความช่วยเหลือเพื่อนๆ มีความสามารถในการเล่นกลองเซ็ตและ Percussion (ให้เสียงโดย : แก้ม วิชญาณี)

เดอร์ริก

เด็กหนุ่มแอฟริกัน มีลักษณะท้วมๆ ผมสีดำ ตาสีดำ เป็นคนเงียบขรึม มีความสามารถในเรื่องวิทยาศาสตร์ เป็นคนที่เงียบขรึมกว่าเจมี่เพราะโตมาจากคุณพ่อและคุณแม่ที่กำลังจะแยกทางกัน เขาชอบเล่นของไฮเทคและมีความสามารถในเรื่องวิทยาศาสตร์ เขาเป็นคนที่คิดอะไรมีเหตุมีผลและมักชอบแข่งขันกับเจมี่แต่เป็นลักษณะการแข่งขันแบบเพื่อน พี่และน้อง เดอร์ริกพกบลูเบอร์รี่ที่มีขนาดค่อนข้างใหญ่ติดตัวตลอดเวลาเพื่อใช้ในการเก็บตัวโน้ตตลอดการทำภารกิจให้พี่เบิร์ด เขามีความสามารถในการเล่นกีต้าร์เบส (ให้เสียงโดย : ป๊อป ปองกูล)

ฮุน

เด็กหนุ่มหน้าตาดีจากเกาหลี นักฟลุต เป็นคนที่ฉลาดที่สุดในกลุ่มแต่ดื้อ ชอบพยายามหาวิธีง่ายๆ มาแก้ปัญหาในสถานการณ์ฉุกละหุก เขายังชอบศึกษาประวัติของสถานที่ต่างๆ ที่ตนเองได้ไปท่องเที่ยวมา เขาเป็นเด็กที่รักสนุกและเป็นตัวตลกของกลุ่ม ช่างคิด ช่างวางแผน เขาชอบกินขนมตลอดเวลาและมีความสามารถในการเล่นขลุ่ยและระนาด (ให้เสียงโดย : เป๊ก ผลิตโชค)

เจมี่

เด็กหนุ่มอเมริกัน ผมสีทอง ตาสีฟ้า ชอบการเล่นวิดีโอเกมส์และมีความสามารถในเรื่องคณิตศาสตร์ ชอบเล่นสเก็ตบอร์ดและกีฬาต่างๆ ทำตัวเป็นผู้เชี่ยวชาญตลอดเวลาเพราะถูกครอบครัวเลี้ยงดูมาอย่างดีและยังคาดหวังว่าเจมี่จะต้องเป็นที่ 1 เขามักจะสนใจในสิ่งใหม่ๆ และชอบสนุกกับเพื่อนๆ เขามีความสามารถในการเล่นเปียโนและคีย์บอร์ด (ให้เสียงโดย: ชิน ชินวุฒิ)

ลิลลี่

เด็กสาวจากยุโรป มีความเฉลียวฉลาดและน่ารัก มักจะเอาใจใส่ในเรื่องทรวดทรงและสุขภาพเป็นอย่างยิ่ง เธอเป็นคนที่ระมัดระวังในเรื่องการรับประทานอาหารอย่างมากเพราะเป็นเด็กที่เอาใจใส่ในเรื่องทรวดทรงและสุขภาพ ชอบในการเป็นจุดสนใจของเด็กผู้ชายที่ชอบกีฬาออกกำลังกายและเต้นรำ คิดในเรื่องของตนเองเป็นหลักและมีความสามารถในการเล่นไวโอลิน (ให้เสียงโดย : ฟีฟี่ เบลค)

ซอง

เด็กสาวจากจีน เธอเป็นคนเงียบๆ แต่เสียงไพเราะ ชอบการเต้นบัลเล่ต์และศิลปะการป้องกันตัวแต่เธอมีเสียงที่ไพเราะมาก เธอเป็นเด็กใหม่ที่เข้ามาร่วมกลุ่มทีหลังตั้งแต่ตอน "ชิงถ้วยโอลิมปิก" เธอดูเหมือนเป็นเด็กขี้อายแต่ความจริงแล้วเธอเป็นคนที่เข้มแข็งมาก นอกจากความสามารถในการร้องเพลงแล้ว เธอยังเล่น Stand-Up Bass และ Cello (ให้เสียงโดย: น้ำชา ชีรณัฐ)

สควอกกี้

นกแก้วตัวป่วนของกลุ่ม มักช่างพูด ช่างน่ารัก เป็นตัวละครที่ชอบทำอะไรแหวกแนวและชอบขัดคำสั่ง คอยช่วยเหลือพี่เบิร์ดเสมอแต่มักคิดว่าตนเองเป็นผู้เชี่ยวชาญในทุกๆ สิ่งโดยเฉพาะในเรื่องการร้องเพลงและชอบขี้โม้ในเรื่องประวัติของตัวเอง (ให้เสียงโดย : พีเค ปิยะวัฒน์)

เพลงประกอบ

ซีซั่น 1
เบิร์ดแลนด์
ซีซั่น 2
ตามรอยพระราชา
ซีซั่น 3 
ตอนพิเศษ "ส่งเสริมคุณค่าของวัฒนธรรมความเป็นไทย โดยกรมส่งเสริมวัฒนธรรม กระทรวงวัฒนธรรม"
ขับร้อง
เบิร์ดแลนด์ - รวมศิลปิน ธงไชย แมคอินไตย์, ชินวุฒ อินทรคูสิน, ปองกูล สืบซึ้ง, ฟีฟี่ เบลค, วิชญาณี เปียกลิ่น, ผลิตโชค อายนบุตร และ ชีรณัฐ ยูสานนท์

การตอบรับ

หลังจากที่ได้มีการจัดฉาย "เบิร์ดแลนด์แดนมหัศจรรย์" ได้มีการตอบรับจากทั้งในและต่างประเทศ ซึ่งในปัจจุบันทางเชลล์ฮัท ซึ่งเป็นตัวแทนของ จีเอ็มเอ็ม แกรมมี่ ได้ทำการเซ็นสัญญาร่วมกับ อัลจาซีรา กรุ๊ป ซึ่งเป็น 1 ใน 3 สถานีรายใหญ่ของโลก เพื่อเผยแพร่แอนิเมชั่นชุดนี้ผ่านช่องดาวเทียมใน ภาษาอาหรับ ในกว่า 70 ประเทศทั่วโลก นอกจากนี้ยังมีอีกหลายประเทศที่มีความสนใจติดต่อขอซื้อลิขสิทธิ์ไปจัดฉายเช่นกัน